ალისა ბრაუნი

ალისა რეჯინა ბრაუნი (დ. 20 სექტემბერი, 1960) — ამერიკელი ყოფილი სპრინტერი. 1984 და 1988 წლების ზაფხულის ოლიმპიურ თამაშებზე მან მოიგო ორი ოქროს მედალი 4 100 მეტრზე ესტაფეტაში და ინდივიდუალური ვერცხლის მედალი. იგი სწავლობდა ჯონ მიუირის საშუალო სკოლაში (პასადენა, კალიფორნია) და კალიფორნიის სახელმწიფო უნივერსიტეტში, ნორტრიჯში.

1980 წლის ოლიმპიადა
ბრაუნმა მოიპოვა კვალიფიკაცია 1980 წლის ამერიკის შეერთებული შტატების ოლიმპიური მძლეოსნობის გუნდში, მაგრამ ვერ იასპარეზა, რადგან აშშ-ის ოლიმპიური კომიტეტი 1980 წლის ზაფხულის ოლიმპიურ თამაშებს მოსკოვში, სსრკ-ში, ბოიკოტს უცხადებდა. ის იყო ერთ-ერთი იმ 461 სპორტსმენიდან, რომელმაც შემდგომში მიიღო კონგრესის ოქროს მედალი.

1984 წლის ოლიმპიადა
ალისა ბრაუნი თავისი სწრაფი სტარტით გამოირჩეოდა. სწორედ ამიტომ, ის იყო პირველი მორბენალი ამერიკის შეერთებული შტატების ორ ოლიმპიურ გუნდში 4 × 100 მ ესტაფეტაში 1984 და 1988 წლებში. ორივე შემთხვევაში გუნდმა მოიგო ოქრო. 1984 წლის ზაფხულის ოლიმპიურ თამაშებზე, ინდივიდუალურ 100 მეტრზე, ბრაუნი და ამერიკელი თანაგუნდელი ჟანეტ ბოლდენმა ლიდერობდნენ, თუმცა მათ მსოფლიო რეკორდსმენმა ეველინ ეშფორდმა გადაუსწრო. ბრაუნმა აიღო ვერცხლის მედალი. მოგვიანებით, აშშ-ის ესტაფეტის გუნდმა მოიპოვა ოქროს მედალი, დაამარცხა კანადა ერთ წამზე მეტი ინტერვალით, რაც ყველაზე დიდი მოგების ინტერვალი იყო ღონისძიების ისტორიაში. ეს განპირობებული იყო ძალიან ძლიერი გუნდით. მასში შედიოდა სამივე ამერიკელი სპრინტერი, რომლებიც 100 მეტრზე სპრინტის ფინალში გავიდნენ, რასაც დაემატა ბრაუნის შესანიშნავი სტარტი. აშშ აშკარა ფავორიტი იყო, რადგან გერმანიის დემოკრატიული რესპუბლიკისა და სსრკ-ის გუნდები, რომლებიც მჭირდო კონკურენციას გაუწევდნენ, არ იყვნენ აღმოსავლეთ ბლოკის ბოიკოტის გამო. გუნდს არასოდეს ჰქონია სერიოზული გამოწვევა, ისინი რბოლის დასაწყისიდან ბოლომდე ლიდერობდნენ და გაიმარჯვეს 41,65 წამით. ეს იყო ერთ-ერთი ყველაზე სწრაფი დრო ისტორიაში. ოლიმპიადიდან მალევე, მან იასპარეზა 100 მეტრზე მეგობრობის თამაშებზე პრაღაში, რომელიც ჩატარდა როგორც ღონისძიება სპორტსმენებისთვის კომუნისტური ქვეყნებიდან, რომლებიც ბოიკოტს უცხადებდნენ იმ წლის ოლიმპიადას. როგორც ერთადერთმა ამერიკელმა სპორტსმენმა, რომელიც მონაწილეობდა შეჯიბრში, ვერ შეძლო ოლიმპიური წარმატების გამეორება ამ შეჯიბრზე.

1987 წლის მსოფლიო ჩემპიონატი
1987 წელს ალისამ მოიგო ოქროს მედალი 4×100 მ ესტაფეტაში მსოფლიო ჩემპიონატზე რომში, იტალიაში. ამერიკელების კარგად მომზადებული გუნდი ფავორიტი იყო და შედგებოდა დაიან უილიამსისგან (მე-2 მორბენალი), ფლორენს გრიფიტ-ჯოინერისგან (მე-3 მორბენალი) და პემ მარშალისგან (წამყვანი). მათ ნახევარფინალში წამზე მეტი დროის ინტერვალით დაამარცხეს ჩვეულებრივ დომინანტი გდრ-ის გუნდი. მათ ფინალში ისევ გდრ დაამარცხეს და დააფიქსირეს 41.58 წამიანი გარბენი, რაც იმ დროისთვის აშშ-ის რეკორდი იყო და დღემდე ერთ-ერთ უსწრაფესი დროშია ისტორიაში.

1988 წლის ოლიმპიადა
1988 წლის სეულის ოლიმპიურ თამაშებს ყველა ერი პირველად ესწრებოდა 1976 წლის მონრეალის ზაფხულის ოლიმპიური თამაშების შემდეგ. ქალთა 4×100 მ ესტაფეტის ფინალს ყველა უძლიერესი ქვეყნის გუნდი ესწრებოდა იამაიკელების გარდა. ალისა ბრაუნმა კიდევ ერთხელ უხელმძღვანელა შეერთებული შტატების გამოწვევას ლიდერად სირბილით. ესტაფეტაში შესანიშნავი გარბენით მან სარბენ ტრეკზე ყველა მონაწილე ჩამოიტოვა. იმ დროისთვის, როცა მას შეილა ექოლისთვის (მე-2 მორბენალი) უნდა გადაეცა ბატონი, უკვე ეწეოდა და ასწრებდა ბულგარელ სპორტსმენს მომდევნო ხაზზე. ფლორენს გრიფიტ-ჯოინერმა (მე-3 მონაწილე) ბატონი აიღო და მტკიცედ გაიქცა, გადასცა ეველინ ეშფორდს (წამყვანი), რომელმაც შთამბეჭდავად სამი მეტრის დეფიციტი აღიდგინა მარლის გიორის წინააღმდეგ და მიიყვანა აშშ-ის გუნდი გამარჯვებამდე. მოგების დრო (41.98 წამი) აშშ-ს რეკორდზე ნაკლები იყო ბატონის დაუდევარი გადაცვლის გამო. უმაღლესი საბაზისო სიჩქარე და ნიჭი გახდა მიზეზი, რომლის გამოც აშშ-მა ზედიზედ მეორე ოქრო მოიპოვა ამ ღონისძიებაში.